AIŠKINAMASIS RAŠTAS

Dėl Molėtų rajono savivaldybės kultūros įstaigų 2022 m. veiklos ataskaitų patvirtinimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas - patvirtinti Molėtų rajono savivaldybės kultūros įstaigų 2022 m. veiklos ataskaitas.

1. Siūlomos teisinio reguliavimo nuostatos:

Sprendimu nėra nustatomos teisinio reguliavimo nuostatos.

1. Laukiami rezultatai:

Patvirtintos Molėtų rajono savivaldybės kultūros įstaigų 2022 m. veiklos ataskaitos.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės viešoji biblioteka, Molėtų kultūros centras ir viešoji įstaiga Molėtų krašto muziejus pateikė 2022 m. veiklos ataskaitas ir prašo jas patvirtinti.

Molėtų rajono savivaldybės tarybos veiklos reglamento, patvirtinto Molėtų rajono savivaldybės tarybos 2019 m. rugsėjo 26 d. sprendimu Nr. B1-179 „Dėl Molėtų rajono savivaldybės tarybos veiklos reglamento patvirtinimo“, 220 punktas nustato, kad „Biudžetinių ir viešųjų įstaigų (kurių savininkė ar dalininkė yra savivaldybė), savivaldybės valdomų įmonių ir organizacijų vadovai savo institucijų metines veiklos ataskaitas raštu iki kovo 1 dienos pateikia savivaldybės administracijai. Savivaldybės administracija parengia tarybos sprendimo projektą dėl šių metinių veiklos ataskaitų ir iki balandžio 30 dienos pateikia tarybai IX skyriuje numatyta tvarka. Įmonių, įstaigų ir organizacijų vadovai arba jų įgalioti asmenys privalo dalyvauti svarstant ataskaitą tarybos komitetų ir tarybos posėdyje.“.